लाखों की किताबों को दीमक ने किया खराब
डिग्री कॉलेज की बंद लाइब्रेरी की अलमारियों में रखी लाखों रुपए की किताबों को दीमक चट कर गए। हाल ही में लाइब्रेरी के संचालन के लिए गठित की गई समिति ने सालों से बंद लाइब्रेरी का ताला खोला। जहां रखी आधी से अधिक किताबें दीमक और नमी से खराब हो गई है। शेष किताबों को अब समिति किसी तरह संरक्षित करने की कोशिश कर रही है। ताकि छात्रों के बीच में इनका वितरण किया जा सके। लाइब्रेरियन की नियुक्ति यहां अब भी नहीं हुई है और प्रबंधन चार लाख रुपए की किताबें फिर खरीदने की योजना बना रहा है।
केजी साइंस एंड आर्ट्स कॉलेज में सन् 2002 के बाद लाइब्रेरियन का पद रिक्त है। वहीं शासन द्वारा कॉलेज में पदस्थापना को लेकर इंतजार में था। लेकिन 13 साल बीत जाने के बाद भी कॉलेज में लाइब्रेरियन की नियुक्ति नहीं हो सकी और लाइब्रेरी बंद रहा। कुछ समय पहले छात्रों की मांग के बाद प्राचार्य ने उच्च-शिक्षा को पत्र लिखकर लाइब्रेरी संचालन के लिए मार्गदर्शन मांगा। जिसके निर्देश पर प्राचार्य ने कॅालेज में संचालन के लिए समिति गठित की। जिसके द्वारा लाइब्रेरी का दरवाजा खोला गया। किताबों की गिनती शुरू हुई, लेकिन सालों से बंद होने के कारण किताबों पर दीमक पड़ गए, मिट्टी की छाप लग गई, तो कुछ किताबों के पन्ने नमी के कारण सड़ गए। ऐसे में अब समिति शेष किताबों को | शेष पेज 14
विषयवार सूचीबद्ध कर लाइब्रेरी की नए सिरे से साफ-सफाई कर संरक्षित करने का प्रयास कर रही है। ताकि किताबों का वितरण छात्रों में किया जा सके। उल्लेखनीय है कि डिग्री कॉलेज शहर के पुराने कॉलेजों में से एक है। जहां शुरुआत से लेकर अबतक की सैकड़ों किताबों का कलेक्शन था। कॉलेज प्रबंधन की अनदेखी चलते बर्बाद हो गए।
भरपाई की जाएगी
13 वर्षों तक कालेज की लाईब्रेरी बंद थी, किताबों को सुरक्षित रखने के लिए समय-समय पर आवश्यक कैमिकल का छिड़काव किया जाता रहा है। लेकिन लंबे समय तक बंद होने के कारण किताबें खराब हुई है। इसकी भरपाई के लिए नए पाठ्यक्रम आधारित किताबें और खरीदी जाएगी। डॉ अतुल श्रीवास्तव, प्राचार्य, डिग्री कॉलेज रायगढ़
पीडी कॉलेज में नया लाइब्रेरियन
शहर के लीड कॉलेज में पिछले 13 साल लाइब्रेरियन का पद रिक्त है। जिसकी मांग भी कॉलेज प्रबंधन के द्वारा निरंतर की जा रही थी। लेकिन इसके बाद भी उच्च-शिक्षा विभाग को डिग्री कॉलेज में लाइब्रेरियन की नियुक्ति करने की बजाए, पीडी कॉमर्स कॉलेज में नियुक्ति कर दी। कॉलेज प्रबंधन की मानें तो शासन के निर्णय के बाद ही मार्गदर्शन मांगा है।
पुरानी किताबें भी खराब
कॉलेज की स्थापना रायगढ़ शहर में 15 अगस्त 1958 को हुई थी। जिसके बाद से लेकर सन् 2001 तक के पाठ्यक्रम आधारित समस्त किताबों का कलेक्शन लाइब्रेरी में मौजूद था। जो कॅालेज प्रबंधन के अनदेखी के चलते बर्बाद हो गया। किताबों की गिनती में लगे छात्रों के मुताबिक खराब होने वाली किताबों में अधिकांश किताबें पुरानी है।
चार लाख रुपए की किताबें फिर खरीदेंगे
लंबे समय तक बंद होने के कारण लाइब्रेरी में नए पाठ्यक्रम के अनुसार किताबों की कमी बनी हुई है। जिसे ध्यान में रखते हुए कॅालेज प्रबंधन में चार लाख रुपए के और किताबें खरीदने की योजना बनाई है। ताकि छात्रों को कॉलेज में पढ़ाए जा रहे पाठ्यक्रम के अनुसार किताबें मिल सके। यह किताबें जनभागीदारी मद की राशि से खरीदी जाएगी।
सालों बाद खुला लाइब्रेरी का दरवाजा
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hne_Deva